fi fi fi fr fi ru fi fi en fi fr nl fr fi zh fi fi fi fi fi fi fi fi fi fi fi ceb fi fi en fi fi fi fi fi ja en fi fi fi en fi it fi fi sq fi es fi fi fi fi it fi fi fi fi fi fi fi ceb fi en fi en fi fi fi fi fi fi fi hbs_lat fi et fi fi fi fi en fi fi fi fi fi fi eo fi en fi fi fi fi fi fi ml fi en fi en fi it fi hu fi fi fi tr fi en fi fi fi fi fi fi fi la fi fi fi fi fi fi fi fi fi fi eo fi fi en fi fi fi fi en fi it fi it fi fr fi fi fi en fi fi en fi fi en fi fi fi fi fi fi fi en fi fi fi fi fi fi fi fi et fi fi fi en fi et fi fi fi fi fi nl fi ceb fi fi fi fi fi fi fi fi nb en
LA-harrasteeseen liittyvää sanastoa — CB-harraste
Joitain yleisesti käytettyjä LA-harrasteeseen liittyviä termejä
Nukkumassa – ”Menen kahden metrin vaakaan.” = Menen nukkumaan.
Alipäästösuotimen tehtävänä on päästää läpi tietyn rajataajuuden alapuolella olevat taajuudet normaalisti sekä vaimentaa voimakkaasti tämän rajataajuuden yläpuolella olevia taajuuksia. CB-käyttöön myydään erillisiä antennikaapelin väliin kytkettäviä alipäästösuotimia. Tällainen alipäästösuodin voi olla hyödyllinen linukkaa käytettäessä. Näissä HF:lle tarkoitetuissa antennikaapelin väliin kytkettävissä suotimissa rajataajuus on 30 MHz.
Antennin syöttöimpedanssi on sen vaihtovirtavastus resonanssitaajuudella. Siirryttäessä sivuun resonanssitaajuudelta on mukana myös induktiivista ja kapasitiivista reaktanssia.
Radioaurora on revontuliin liittyvä radiokeli. Revontuliheijastuman kautta tulevien asemien puhe kuulostaa usein puuroutuneelta johtuen siitä, että revontuliheijastumassa heijastavia kohtia on useita ja nämä ovat lisäksi jatkuvasti liikkeessä. Aurora on toimiva yhteysmuoto, kun käytössä on SSB-lähetelaji. FM:llä puhe on yleisesti ottaen turhan puuroutunutta luettavaksi. Radioauroran kautta yhteyksiä pidettäessä antennit suunnataan yleensä suunnilleen pohjoiseen.
11 m operaattorien keskuudessa suosittu kelimuoto, joka mahdollistaa yhteyksiä muihin pohjois-eurooppalaisiin asemiin. SSB-laitteiden käytön yleistyttyä perus LA-harrastajien keskuudessa on aurorasta tullut suosittu kelimuoto myös kotimaanyhteyksissä LA-kanavilla.
Taajuusalue, esimerkiksi CB-bandi (26.965–27.405 MHz)
Kun halutaan osallistua jollain kanavalla muiden asemien välillä meneillään olevaan keskusteluun, voidaan huutaa ”Breikki” ja odotella lupaa osallistua kusoiluun.
Yleinen tiedotus. Esimerkiksi jotkin LA-kerhot saattavat pitää tällaisia lähetyksiä, joissa voidaan tiedottaa vaikka kerhon tulevista tapahtumista ja käsitellä muita kuulijoita kiinnostavia asioita.
Continuous Tone Coded Squelch System
Aliäänet ovat tuttuja mm. PMR446-puhelimista. Kun aliäänet ovat käytössä radion kohinasalpa aukeaa vain kun lähete tulee asemalta, jolla on sama aliääni käytössä. CB-puhelimissa aliäänet ovat uusi asia. Aliäänillä varustettuja CB-puhelimia ovat tällä hetkellä ainakin: Albrecht AE6690, Team Roadcom FS, TTI TCB-1100 sekä Zodiac Team 27 Orange.
Taajuuden poikkeama keskitaajuudesta. FM:llä tiedon siirto tapahtuu niin että moduloiva signaali on liitetty kantoaallon lähetystaajuuden vaihteluun (deviaatio).
Yhteisnimitys digitaalisille lähetelajeille, joiden lähettämiseen ja vastaanottoon käytetään tietokonetta kytkettynä radioon.
Dipoli sanana tarkoittaa kaksinapaista. Dipoli on antenni, jossa johdin (johto, putki tms.) on katkaistu jostain kohtaa, ja koaksiaalikaapelin keskijohdin on kytketty toiseen näistä johtimista ja vaippa toiseen. Puoliaaltodipolin tapauksessa syöttö tapahtuu kahden yhtä pitkän (¼-aaltoa) johtimen keskeltä. Dipolia käytetään syöttöelementtinä mm. Yagi-antennissa.
Katso myös: http://fi.wikipedia.org/wiki/Dipoliantenni ja puoliaaltodipoli
Suunta-antennin säteilijä, heijastaja ja suuntaaja(t). Puhutaan esim. 4-elementtisestä Yagista.
eQSO mahdollistaa keskustelun useiden käyttäjien kesken Internetin välityksellä VoIP-teknologiaa hyväksikäyttäen. Keskustelu tapahtuu tietokoneelta eQSO-asiakasohjelmaa käyttäen. eQSO-järjestelmässä on mukana myös radiolinkkejä, joiden avulla järjelmässä pääsee keskustelemaan CB- tai PMR446-puhelimen välityksellä niillä paikkakunnilla, joilta löytyy radiolinkki, joka on kytketty eQSO-järjestelmään. Radiolinkin voi laittaa pystyyn kuka tahansa.
Katso myös: Suomen eQSO-serveri ja eQSO-ohjelman sivut
Suhde suunta-antennin eteenpäin ja taaksepäin säteilevän tehon välillä. Esimerkiksi dipoliantennin etu-takasuhde on 1.
Sovitusjärjestelmä, jota käytetään antennien syöttöelementtien kanssa, jotta syöttökaapeli saadaan sovitettua antenniin. Se koostuu säädettävästä tikusta, joka on kiinnitetty lähelle syöttöelementtiä rinnan sen kanssa.
Parasiittinen antennielementti tai metallirakennelma, joka on syöttöelementin takapuolella parantamassa suuntaavuutta eteenpäin.
Radioaaltojen etenemisolosuhteiden ollessa sellaiset, että kanavilla kuuluu liikennettä tavallista kuuluvuusaluetta kauempaa, esimerkiksi muualta Euroopasta tai kauempaa Suomesta, on kanavilla keliä.
Ympärisäteilevä pystyantenni (esimerkiksi ½-aallon antenni)
Kaksi asemaa lähettävät vahingossa samaan aikaan, jolloin kuunteleva asema ei saa kunnolla molemmista selvää.
LA-puhelimelta antennille menevä antennikaapeli eli syöttöjohto. Puhuttaessa ohuesta kaapelista tarkoitetaan monasti RG-58-kaapelia kun taas puhuttaessa paksusta kaapelista RG-213:sta.
Asema joka vain kuuntelee, eikä osallistu itse QSOiluun.
Engl. kiel. sanasta copy, kuulla toista asemaa
Yhteyksien pito – Sanonta tulee radioyhteyttä tarkoittavasta Q-koodista QSO.
Suunta-antennin mastoputkessa käytettävä sähkömoottori, jolla antennia saadaan käännettyä.
Looppi on suljettu antennityyppi, joka voi olla esimerkiksi ympyrän, neliön (quad) tai kolmion (delta) muotoinen, ja yleensä se on täyden aallon mittainen. Quadissa (suunta-antenni) syöttöelementti ja parasiittiset elementit ovat looppeja.
Katso myös: SHOCKERin radiosivut: tee-se-itse, luupit
Lyhyt skippi, Sporadinen e, es
Usein kesäkuukausina (touko-heinäkuu) ja vuoden vaihteen molemmin puolin esiintyvä eurooppakeli. Kelin aikana suuret signaalin vaihtelut ovat monasti yleisiä: asema voi hetken kuulua todella voimakkaalla signaalilla ja kadota taas hetken päästä lähes kuulumattomiin.
Antenninviritin – Sovittaa epävireessä olevan antennin radioon niin, että sitä voidaan käyttää huonoista SWR:istä huolimatta. Yleensä tarpeeton LA-käytössä, koska antennit pyritään virittämään SWR-mittaria apuna käyttäen, ja yleensä ne toimivat pienin SWR-lukemin koko LA-kanavien alueella.
Radioaalto etenee väliaineessa hitaammin kuin vapaassa avaruudessa. Nopeuskertoimella on merkitystä antenneja mitoitettaessa sekä erityistapauksissa (sovituskaapelit) koaksiaalikaapelin pituutta laskiessa.
Pakettiradio on yhteyksienpitoa tietokoneelta tietokoneelle LA-puhelimen välityksellä. Tähän tarvitaan tietokone, TNC tai modeemi sekä LA-laitteisto. Pakettiradio mahdollistaa kirjoittelun vasta-asemien kanssa näppäimistöltä näppäimistölle, kun yhteys on muodostettu. Myös pienikokoisten tiedostojen siirto on mahdollista asemalta toiselle.
Tropo, paikalliskeli – Keli, jolloin aseman normaali kuuluvuusalueella olevat asemat tulevat voimakkaammallla signaalilla kuin normaalisti, ja yhteyksiä saattaa muodostua myös hieman normaali kuuluvuusaluetta pidemmälle.
11 metrin kutsutaajuus (27.555 MHz, USB)
Normaalia suurempi pohjakohinan taso, joka näkyy signaalimittarissa tai radiokelin aikaan useiden päällekkäisten asemien aiheuttama jatkuva korkea signaalitaso.
Pysty- eli vertikaaliantennista lähtee pystypolaroitu radioaalto. Vaaka-antennista, kuten vaakassa olevasta dipolista tai Yagista, lähtee vaakapolaroitu radioaalto. Yleensä antennin ulkonäöstä jo näkee mikä polarisaatio on kyseessä: pystyssä olevasta ½-aallon antennista tai pystyssä olevasta Yagista lähtee pystypolaroitu aalto. Quad-antenneissa syöttöpisteen sijoituspaikka määrää polarisaation. Yhteys syntyy parhaiten, kun molemmilla asemilla on samassa polarisaatiossa oleva antenni. Ulkomaan- ja kotimaankeleillä polarisaatiolla ei välttämättä ole suurta merkitystä, koska polarisaatio kääntyilee heijastuessaan ionosfääristä.
Suunta-antennin runko, johon varsinaiset antennielementit on kiinnitetty.
Selata kanavia ja etsiä liikennettä
Vasta-aseman signaalinvoimakkuuden vaihtelu. Ilmiötä havaitaan mm. radiokelien sekä liikkuvien pieniantennisten mobileasemien yhteydessä.
Pidempien yhteyksien vahvistamiseksi vasta-asemalle lähetettävä kortti, joka sisältää tiedot yhteydenpitoajasta, aseman laitteista, signaaliraportin vasta-asemalle jne.
Katso myös: Q-koodit ja QSL-korttien täyttö
Vasta-asemalle annettava kuuluvuusraportti. Voi olla pelkkä signaalin voimakkuus tai RS-raportti.
Radio Frequency, radiotaajuus – radiotaajuinen signaali
Useat asemat keskustelevat keskenään samalla kanavalla, ja keskusteluvuoro vaihtuu vauhdissa asemalta toiselle.
Vector 4000 (koaksiaalinen J-tikku tyyppinen) vertikaalinen tukiasema-antenni, jonka alaosa muistuttaa ”koria”.
Vastaanottimen kyky erottaa vastaanotettavalla taajuudella oleva hyötysignaali viereisellä kanavalla tai läheisellä taajuudella olevasta signaalista (ts. kyky estää lähikanavan läpikuuluminen).
Skip = hyppy, radioaallon yksi hyppy ionosfääristä. LA-harrastajat saattavat puhua skipistä tai skippikelistä, jolla tarkoitetaan radiokeliä.
Kohinasalpa – LA-puhelimessa oleva säädin, joka käännetään kohinan rajan yläpuolelle, niin ettei kohinaa kuulu mutta mahdolliset lähettävät asemat vielä kuullaan.
Katso myös: CB-, LA- ja PR27-puhelinten toiminnot
Single Sideband – Yhteisnimitys kalliimmista CB-puhelimista löytyville LSB ja USB lähetelajeille.
Vesi-, lumi- tai räntäsade, jossa taivaalta putoavat hiukkaset ovat sähköisesti latautuneita.
Johdin, joka asetetaan syöttöelementin eteen, jotta antenniin saadaan suuntaavuutta. Esimerkiksi Yagi ja Quad -antenneissa voi olla yksi tai useampia suuntaajia.
Suunnattava antenni, jolla on vahvistusta johonkin tiettyyn suuntaan. Esimerkiksi Yagi tai Quad.
Standing Wave Ratio, seisovan aallon suhde (SAS) – Mitataan erillisellä mittarilla antennia säädettäessä (katso: SWR:n mittaus).
Antennijärjestelmän säteilevä elementti. Elementti, johon antennin syöttökaapeli kytketään.
Antennin ja radion välissä oleva kaapeli (katso: Koaksiaalikaapeli).
Antennin kohta, johon syöttölinja (yleensä koaksiaalikaapeli) kytketään. Antennin ilmoitettu korkeus maan tai meren pinnasta on korkeus syöttöpisteeseen asti.
LA-asema (yleensä kotona, mökillä tms.), jolla on kiinteä antenni, ja useimmiten virta otetaan sähköverkosta erillisen muuntajan kautta. Käytössä voi mahdollisesti myös olla oikea tukiasema LA-laite, joka ei tarvitse erillistä muuntajaa vaan siinä on muuntaja itsessään, ja se voidaan suoraan kytkeä verkkovirtaan. Useimmiten kuitenkin käytössä on +12 V jännitteellä toimiva autokone, joka tarvitsee erillisen muuntajan väliin.
Katso myös: Mobileasema ja Veneasema
LA-puhelimissa käytetty antenniliitin (uros: PL-259, naaras: SO-239)
Vaakapolarisaatiossa oleva antenni (katso: Polarisaatio).
Ympärisäteilevä pystyantenni (esim. ½-aallon antenni)
Pystyantennit, jotka eivät ole suunta-antenneja (esim. ¼-, ½-, ¾- ja ⅝-aallon antennit) ja joiden säteilykuvio on suunnilleen pyöreä.
Sanasto ei ole vielä kovinkaan kattava. Ehdotuksia sanastoon (joko pelkkä termi tai termi selityksineen) voi lähettää palautelomakkeella tai kommentoimalla suoraan tälle sivulle.
© CB-harraste 2006–2022 –